የሕዳሴው ግድብ በሌላ ወገን ይሁንታ የሚገነባ እንዳልሆነ መንግሥት አስታወቀ
አዲስ አበባ፡- ኢትዮጵያ የሕዳሴውን ግድብ የምትገ ነባው ግድብ የመገንባት ሙሉ መብት ስላላት መሆኑን መንግሥት አስታወቀ፡፡ ግድቡ ኢትዮጵያ በስጦታ ወይም በሌላ ወገን ይሁንታ የሚገነባ እንዳልሆነ ሊታወቅ እንደሚገባም ተገልጿል፡፡ የውጭ ጉዳይ ሚኒስትር አቶ ገዱ አንዳርጋቸው እና የውሃ፣ መስኖና ኢነርጂ ሚኒስትር ዶክተር ኢንጂነር ስለሺ በቀለ ከግድቡ ጋር ተያያዥነት ባላቸው ጉዳዮች ላይ ትናንት መግለጫ በሰጡበት ወቅት አቶ ገዱ እንደተናገሩት፣ ኢትዮጵያ የራሷን የተፈጥሮ ሀብት ተጠቅማ ዜጎቿን ከድህነት የማላቀቅ ሙሉ መብት አላት። ሆኖም ዓባይን የመሰለ የተፈጥሮ ሀብቷን ስታለማ በዚህ ወንዝ ላይ ህይወታቸውን የመሰረቱ የታችኞቹ የተፋሰሱ ሀገራት በመኖራቸው የምትገነባው ግድብ በእነዚህ ሀገራት ላይ ጉልህ ተፅእኖ እንዳያሳድር በማድረግም ነው። ኢትዮጵያ ከግድቡ ዲዛይን ጀምሮ ግንባታውን ይህንን ታሳቢ በማድረግ እያከናወነች ትገኛለች።እንደ እርሳቸው ገለፃ፣
ኢትዮጵያ በዚህ መልኩ
ግድቧን ብትገነባም የታችኞቹ
የተፋሰሱ ሀገራት ማረጋገጫ
የሚፈልጉ በመሆናቸው ወደ
ድርድር ተገብቷል። በዚህ
የድርድር ሂደትም ኢትዮጵያ፣
ሱዳንና ግብፅ በበርካታ
ጉዳዮች ላይ ተደራድረው
ልዩነቶቻቸውን ማጥበብ ችለዋል።
በአሜሪካ ሲደረጉ በነበሩ
ድርድሮችም በበርካታ ጉዳዮች
ላይ ከስምምነት ቢደረስም፤ ከቴክኒካዊም ሆነ ከሕግ ጉዳዮች አንፃር ስምምነት ያልተደረሰባቸው ነጥቦች አሉ። አቶ ገዱ በድርድሩ የኢትዮጵያን ብሄራዊ ጥቅም ማስጠበቅ የሚገባ መሆኑን ጠቅሰው፣ ኢትዮጵያ ስምምነት ባልተደረሰባቸው ጉዳዮች ላይ በመነጋገር በድርድር እንደሚፈቱ እምነት እንዳላትና በአንዳንዶቹ ጉዳዮች ላይ በቂ ጊዜ ወስዶ በደንብ መወያየት እንደሚያስፈልግ ገልጸዋል፡፡ በግብፅም ሆነ በአሜሪካ በኩል ስምምነቱ ቶሎ እንዲፈረም የመፈለግ አዝማሚያ መኖሩን ያመለከቱት የውጭ ጉዳይ ሚኒስትሩ፣ የኢትዮጵያ ህዝብ ጉዳዩን በደንብ መገንዘብና መሳተፍ ስላለበት ጉዳዩ ጊዜ እንደሚወስድ ተናግረዋል። አሜሪካና የዓለም ባንክ በድርድሩ ላይ የሚኖራቸው ሚናም ሊፈታ የሚገባው ጉዳይ እንደሆነ ገልጸዋል፡፡ እነዚህ ወገኖች ከታዛቢነት አልፎ ህግ አርቅቆ የማቅረብ ፍላጎት እንዳላቸውም አቶ ገዱ ጠቁመዋል፡፡ለሁሉም መፍትሄ የሚሆነው
መደራደርና ስምምነት ላይ
መድረስ ብቻ መሆኑን
ግብፅተገንዝባ የምታሰማው ዛቻ ጥቅም የለሽ፣ ለማንም የማይጠቅምና ግንኙነትን ከማሻከር ያለፈ ፋይዳ እንደሌለው ልትገነዘብ እንደሚገባ አቶ ገዱ አሳስበው፤ በድርድሩ ሂደት ሱዳን ግድቡ ይጠቅመኛል የሚል ጠንካራ አቋም እንዳላትና የዓባይ ውሃን የመቆጣጠር ፍላጎት ያላት ግብፅ ብቻ መሆኗን አስረድተዋል።አቶ ገዱ ኢትዮጵያ
በድርድር መርህ ላይ
ተመስርታ፤ አንዳንዴም ለታችኞቹ
የተፋሰሱ ሀገራት የበለጠ
ተጨንቃ እየሰራች መሆኑን
በመጠቆም ግድቡንም በዚሁ
መሰረት እየገነባች እንደሆነ ጠቅሰው፤ አሜሪካ ይህንን ታሳቢ በማድረግ ሀገራቱ በራሳቸው ወደ ስምምነት እንዲደርሱ ግፊት በማድረግ በጎ ሚናዋን ብቻ እንድትወጣ ኢትዮጵያ እንደምትፈልግ፣ ከዚህ ያለፈ ሚና ማንንም እንደማይጠቅምና በሌላ ተፅዕኖ የሚሆን ነገር እንደሌለ አረጋግጠዋል። የውሃ፣ መስኖና ኢነርጂ
ሚኒስትሩ ዶክተር ኢንጂነር
ስለሺ በቀለ በበኩላቸው
የግድቡ ግንባታ ከብረት
ሥራ፣ ከተርባይን ተከላ
እና ከተቋራጮች አቅም
ውስንነት ጋር ተያይዞ
ከነበሩበት ችግሮች ወጥቶ
በፍጥነት እየተከናወነ መሆኑን
ጠቁመው፤ በቅርቡም የግድቡን
የግንባታ ሂደት ለመገምገም
ሁሉም ተቋራጮች በጠቅላይ
ሚኒስትር ፅህፈት ቤት ተጠርተው ውይይትና ግምገማ መደረጉን ገልፀዋል። በቻይና የተቀሰቀሰው የኮሮና ቫይረስ ሥርጭት ምክንያት አስፈላጊ እቃዎች በፍጥነት ወደ ሀገር ውስጥ እንዳይገቡ የተወሰነ እክል መፍጠሩን ያመለከቱት ዶክተር ኢንጂነር ስለሺ፣ ግንባታውን በተቻለ ፍጥነት በማከናወን አሁን በተያዘው የጊዜ ሰሌዳ ለማጠናቀቅ እየተሰራ መሆኑን ተናግረዋል። ሐምሌ ወር ግድቡ ውሃ መያዝ እንደሚጀምርና በዚህ ጊዜ አራት ነጥብ ዘጠኝ ቢሊዮን ሜትር ኪዩብ ውሃ እንደሚይዝ፤ በቀጣይም በየካቲትና መጋቢት ወራት ሙከራና ሀይል የማመንጨት ሥራ እንደሚጀምር ጠቁመዋል። የዜናው ምንጭ፡- ፋና ብሮድካስቲንግ ኮርፖሬትአዲስ ዘመን የካቲት 25/2012